ГущыI зыфаIорэмкIэ определение шъэ пчъагъэ щыI, ау ахэмэ ащыщ горэми бзэшIэныгъэлэжь пстэухэр зэфэдэу егъэразэх пIон плъэкIыщтэп. Бзэ занэу зэрэщытымкIэ гущыIэм мыщ фэдэ нэшанэхэр къыхагъэщых: 1) макъэхэмкIэ ушъошыгъэ; 2) мэхьэнэ гъэнэфагъэ къегъэлъагъо; 3) нэмыкI гущыIэхэр ащ хэуцонхэу щытэп; 4) зы ударениекIэ къыхэгъэушъхьафыкIыгъ; 5) морфологие гъэпсыкIэ иI (зы бзэ гущыIэ горэм щыщ); 6) синтаксис гъэпсыкIэр инэшан (зы гущыIэр нэмыкIырэ гущыIэхэм япхыгъэу зэрэхъурэр); 7) хэгъэушъхьафыкIыгъэу (зыми емыпхыгъэу) гъэпсыгъэ; 8) зыгорэм ыцIэ къыреIо (пкъыгъо, нэшанэ, хъурэ-шIэрэ горэм цIэ фэхъу); 9) къамыгупшысэу, хьазырэу агъэфедэ; 10) имэхьанэ зыкIы (зэхэпхынэу щытэп).